CELEX: 62022TN0206
Language: et
Date: 2022-06-20 00:00:00
Title: Kohtuasi T-206/22: 20. aprillil 2022 esitatud hagi – Makhlouf versus nõukogu

20.6.2022   
            
            
               ET
            
            
               Euroopa Liidu Teataja
            
            
               C 237/59
            
         
      20. aprillil 2022 esitatud hagi – Makhlouf versus nõukogu
      (Kohtuasi T-206/22)
      (2022/C 237/77)
      Kohtumenetluse keel: prantsuse
      
         Pooled
      
      
         Hageja: Sara Makhlouf (Damaskus, Süüria) (esindajad: advokaadid G. Karouni ja K. Assogba)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada hagejat puudutavas osas järgmised aktid:
                  
                              —
                           
                           
                              nõukogu 21. veebruari 2022. aasta rakendusotsus (ÜVJP) 2022/242, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid, ja selle I lisa;
                           
                        
                              —
                           
                           
                              nõukogu 21. veebruari 2022. aasta rakendusmäärus (EL) 2022/237, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias, ja selle II lisa;
                           
                        
            
                  —
               
               
                  mõista nõukogult välja kogu kahju hüvitamiseks 10 000 eurot;
               
            
                  —
               
               
                  Üldkohtu kodukorra artikli 134 kohaselt on kohtuvaidluse kaotanud pool kohustatud hüvitama kohtukulud. Sara Makhlouf palub jätta nõukogu kohtukulud nõukogu enda kanda ja mõista nõukogult välja tema kantud kohtukulud, mille põhjendamiseks võib ta tõendeid esitada menetluse käigus.
               
            
         Väited ja peamised argumendid
      
      Hagi põhjendamiseks esitab hageja viis väidet.
      
                  1.
               
               
                  Esimene väide, et on rikutud kaitseõigusi ja õigust õiglasele kohtumenetlusele. Sellega seoses heidab hageja nõukogule ette seda, et ta rikkus kaitseõigusi ja eelkõige õigust olla ära kuulatud enne, kui tema nimi otsustati kanda vaidlusalustesse loeteludesse.
               
            
                  2.
               
               
                  Teine väide, et on tehtud ilmne hindamisviga ja puuduvad tõendid. Hageja väidab, et nõukogu väited ohu olemasolu kohta, et „päritud vara kasutatakse Süüria režiimi tegevuse toetamiseks ja see siirdub otse režiimi valdusesse ning seda võidakse kasutada tsiviilelanikkonna vägivaldseks represseerimiseks režiimi poolt“, tuleb lõplikult tagasi lükata, kuna need on alusetud ning nende põhjendamiseks puudub igasugune faktiline alus.
               
            
                  3.
               
               
                  Kolmas väide, et põhiõiguste riivamisel on rikutud proportsionaalsuse põhimõtet. Hageja sõnul tuleb vaidlusalune meede kehtetuks tunnistada, kuna see on vaidlusaluste aktidega taotletud eesmärgi seisukohast ebaproportsionaalne. Ebaproportsionaalsus on eelkõige tingitud asjaolust, et meede puudutab kogu hageja vara, ilma igasugust vahet tegemata.
               
            
                  4.
               
               
                  Neljas väide, et on rikutud õigust omandile. Hageja väidab, et asjasse puutuvad aktid riivavad põhjendamatult hageja omandiõigust, kuna need puudutavad ilma vahet tegemata hageja päritud vara ja ka isiklikku vara.
               
            
                  5.
               
               
                  Viies väide, mis puudutab nõuet hüvitada tekitatud kahju.